Strȳta
|Cræftlicu endebyrdung|


|Twinemniendlic Nama|
|Struthio camelus


Linnaeus, 1758
Se strȳta (Struthio camelus) is se micelosta lifigenda fugol; hē is mǣstum 2.5 metera hēah (8 fōta). Hē hæfþ langne hals and lange sceancan, is flihtlēas, and cann rinan swā swifte swā 65 þūsendmetera ǣlcre tīde (40 mīla ǣlcre tīde). Hē wunaþ on wēstne on Affrice, ac is gerǣred ofer eallre þǣre worulde.
Innungbred
Bodiglicu ascrīfung[adihtan | adihtan fruman]
Werlice strȳtan sind mǣst 155 þūsenda grama on wihte and sind māran þonne wīf. Þā feðera weaxenra wera sind oftost swearta, būton heora sumum, þe sind hwīta be þǣm fiðerum and tægle. Wīf and geonge weras sind grǣgbrūne, mid lyt hwītes blēos.
Þā weras brūcaþ þā lytelan swæþlican feðera on tēamwæfersīnum. Hīe cunnon ēac giefan sceadu þǣm briddum. Þā feðera sind sōfta and wel ungelīca þǣm stīðum lyftrīdendum feðerum flēogendra fugola. Hīe wyrcaþ tō hātbeorgum. Þǣr sind clāwa on twǣm þāra fiðeres fingera.
Þā strangan scancan nabbaþ feðera. Se fugol stent on twǣm tām, mid þǣm māran tān þe is gelīc hōfe. Þis is gebīgung þe is synderlīce stȳtena ongemang fugla and þynceþ tō helpenne in swiftre iernunge.
Endebyrdnesse settung and brǣdung[adihtan | adihtan fruman]
Strȳtan standaþ mid þǣm botmbānlēasum fugolum; ōðere agyldan þisses hēapes sind Wīnlendisce strȳtan, Australianisce strȳtan, hēafodbānstrȳtan and se eallra mǣsta fugol, nū acwolen, Elpfugolas. Strȳtan sind þā ānan geglidan hira hīredes, Struthionidae.
- S. c. australis in Sūþafrice
- S. c. camelus in norðernre Affrice
- S. c. massaicus in ēasternre Africe
- S. c. molybdophanes in Sedlingalande, norðernre Cenie and Somalie
- S. c. syriacus in þǣm Middelan Ēaste, nū forcwolen.
Gebǣre[adihtan | adihtan fruman]
Strȳtan wuniaþ on aswīfendum floccum þe standaþ on fram 5 oþ 50 dēorum þā þe oft faraþ ætgædere mid ōðrum grasiendum dēorum swelce līnfāghors oþþe ēaddēor. Hīe oftost etaþ sǣd and and ōðerne wyrttimber; hwīlum ēac etaþ hīe flǣscmete swelce græstapan. Lēas tōða swelgaþ hīe papolstānas þā helpiaþ tō grindenne þā ǣt in þǣm grēotbūce. Hīe cunnon lifigan lēas wæteres langne tīman, synderlīce wesende andstanden be þǣm wǣtan on þǣm gemoltenum plantum. Hūru, him līcaþ wæter and hīe oft bæðiaþ.
In folclicum spellum is se strȳta wīde gecūþ for þǣra behȳdunge his hēafdes on sande andefen þǣm ǣrostum tācnum plēos. Þǣr nabbaþ gebēon nān gewritna gesihþa þisses gebǣres. Þēahhwæðere, þǣr hī licgaþ on grunde and behȳdaþ selfe fram hergienddēorum, þā fuglas sind gecūþe tō lecgenne heora hēafod and hals andefen þæs grundes. Þǣr hīe sind þrēatode iernaþ strȳtan aweg, ac hīe cunnon ēac þearle gewyrdlian mid sporplættum fram heora mihtigum sceancum.
Geþoftung[adihtan | adihtan fruman]
Strȳtan weorðaþ hǣmedlīce geþungen þǣr hīe sind fram 2 wintra oþ 4 wintera eald. Þæt tēamlice weorc is missenlic betweoh missenlicum landstedum. Landmearcbeorgende weras sculon gewunelīce brūcan hwisperunga and ōðre swēgas tō feohtenne ymb wīfhord þe sīe on rīme fram 2 wīfa oþ 5 wīfa. Hē sceal geþoftian wiþ ān oferwealdende wīf and hǣman mid heora eallum. Þæt wīf abegeþ on þone grund and is astigen behindan fram þǣm were. Þā wīf sculon lecgan heora wæstmbǣru ægru in ānfeald gemōtdǣled nest, þe is ānfealdlic hol gescrepen in grund and þe sīe nēan fram 30 oþ 60 hundtēontigoðena metera dēop. Strȳtena ægru magon habban wihte 1.3 þūsenda gramma and sing þā mǣstan ongemang eallra ægra. Þæt nest mæg befōn fram 15 oþ 60 ægra. Þā ægru sind betȳndu fram þǣm wīfum on dæge and fram þǣm were tō nihte, þe notaþ þā missenlican blēo þāra tweora gecynda tō behȳdenne þā ægru hergienddēorum. Þā briddas forþcumaþ æfter tīman þe sīe nēan fram 35 oþ 45 daga. Gewunelīce sceal se wer betȳnan þā nestlingas.
Strȳtan libbaþ oþ þā ielde hūhwega fram 30 oþ 70 gēara.